|  |  |  |  |
| --- | --- | --- | --- |
| ED  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ  ΚΑΙ ΘΡΗΣΚΕΥΜΑΤΩΝ  ----  ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ  ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΑΤΤΙΚΗΣ  ---- | | Γλυκά Νερά, 2-4-2019  Αρ. Πρωτ.: Φ.56/9857 | |
| Ταχ. Δ/νση:  Τ.Κ. - Πόλη  Τηλέφωνα:  Φαξ:  e-mail: | Λ. Λαυρίου 150 & Ανδρίκου 4  15454 - Γλυκά Νερά  210-6618444  210-6618440  [mail@dipe-anatol.att.sch.gr](mailto:mail@dipe-anatol.att.sch.gr) | **ΠΡΟΣ:**  **ΚΟΙΝ**: | ΣΧΟΛΙΚΕΣ ΜΟΝΑΔΕΣ  (Δημόσιες & Ιδιωτικές)  5Ο ΠΕΚΕΣ |
| **ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ**  Πληρ.: Β. Βορύλλα.  Τηλ.: 6974074794  [perivallontiki@dipe-anatol.att.sch.gr](mailto:perivallontiki@dipe-anatol.att.sch.gr) | |

**ΘΕΜΑ: Επιμορφωτικό Σεμινάριο Περιβαλλοντικής Εκπαίδευσης με θέμα «Σώστε τη θάλασσα από τα πλαστικά!».**

Η Διεύθυνση Πρωτοβάθμιας Εκπαίδευσης Ανατ. Αττικής σε συνεργασία με τη Διεύθυνση Π.Ε. Β΄Αθήνας διοργανώνει επιμορφωτικό σεμινάριο Περιβαλλοντικής Εκπαίδευσης με θέμα «**Σώστε τη θάλασσα από τα πλαστικά!»** την **Πέμπτη 11 Απριλίου 2019 και ώρες 17.00-20.00** στο 7ο Δημοτικό Σχολείο Αγίας Παρασκευής (Λυκούργου και Αρτέμωνος, περιοχή Παραδείσου Αγίας Παρασκευής, τηλ. 2106012914).

Στόχοι του σεμιναρίου είναι: 1) να γνωρίσουν οι εκπαιδευτικοί τα αίτια, τις συνέπειες και τις λύσεις του προβλήματος της θαλάσσιας ρύπανσης από τα πλαστικά απορρίμματα 2) να εξοικειωθούν με έννοιες που αφορούν στα θαλάσσια οικοσυστήματα, τα πλαστικά, τη ρύπανση και στην ορθή κατανάλωση 3) να πάρουν ιδέες για παιχνίδια, πειράματα, εικαστικές και άλλες δραστηριότητες που θα μπορέσουν να αξιοποιήσουν στη σχολική τάξη για να προσεγγίσουν το θέμα της θαλάσσιας ρύπανσης από τα πλαστικά. 4) να ενημερωθούν για το εκπαιδευτικό πρόγραμμα της ΜΚΟ Πράκτορες του Πλανήτη «Αποστολή: Σώσε τη Θάλασσα από τα Πλαστικά», το οποίο απευθύνεται σε μαθητές Β΄-Δ΄ Δημοτικού (εγκεκριμένο από το ΥΠΠΕΘ).

Το ομώνυμο βιωματικό εργαστήριο θα συντονίσει ο κ. Μάρκος Ζάγκας, Υπεύθυνος Εκπαιδευτικών Προγραμμάτων και Σχολείων του φορέα «Πράκτορες του Πλανήτη».

Από κάθε Διεύθυνση Π.Ε. θα συμμετέχουν στο σεμινάριο 20 εκπαιδευτικοί. Όσοι εκπαιδευτικοί ενδιαφέρονται μπορούν να δηλώσουν συμμετοχή στον ηλεκτρονικό σύνδεσμο [**https://tinyurl.com/thalassa-plastika**](https://tinyurl.com/thalassa-plastika) **μέχρι τη Δευτέρα 8-4-2019.**

Θα προηγηθούν οι εκπαιδευτικοί που υλοποιούν κατά το τρέχον σχολικό έτος πρόγραμμα Περιβαλλοντικής Εκπαίδευσης με συναφή θεματολογία. Στους/στις εκπαιδευτικούς που θα συμμετέχουν θα αποσταλούν αναλυτικές οδηγίες πρόσβασης στο χώρο διεξαγωγής του σεμιναρίου.

Για περισσότερες πληροφορίες μπορείτε να απευθύνεστε στην Υπεύθυνη Περιβαλλοντικής Εκπαίδευσης Β.Βορύλλα.

**Η Διευθύντρια**

**Δ/νσης Α/θμιας Εκπ/σης Ανατ. Αττικής**

**Βασιλική Ξυθάλη**